wickkiey/tamil-wikipedia-chunked huggingface dataset:
# நைதோர்ப் வேறுபாடு

## வேறுபாடுகள்

### முதன்மையான வரிசை 6.Bg5

#### மரபுவழி வரிசை 6. …..e6

தொடக்கக்கால நைதோர்ஃப் திறப்பாட்டத்தில் வெள்ளை தன்னுடைய ஏழாவது நகர்வை 7.Qf3 என்று நகர்த்துவது பிரபலமாக இருந்தது. ஆனால் அதற்கு எதிர்நகர்வாக 7...h6 ஆடப்பட்டு வெள்ளைக்கு கிடைக்கும் உண்மையான அனுகூலங்கள் தடுக்கப்படுகின்றன. சர்வதேச அளவில் தற்கால ஆட்டக்காரர்கள் இதற்கு எதிராக 8 e5 என்ற இலக்குடன், 7. f4 என்று நகர்த்தி அடுத்ததாக ஒரு காயைக் கைப்பற்றப் போவதாக அச்சுறுத்தும் நகர்வை விளையாடுகிறார்கள். ஆனால, கருப்புக்கு பல்வேறு நகர்த்தல் வாய்ப்புகள் உள்ளன.  
- **7... Be7 என்று நகர்த்தலாம். இவ்வாறு நகர்த்தினால், 8. Qf3** என்றால்.  
- **8... Qc7 9. 0-0-0 Nbd7**, என விளையாடுவது பழைய வரிசை முறை ஆட்டமாகும். இவ்விடத்தில் வெள்ளையின் ஆட்டம் வழக்கமாக **10. g4** அல்லது **10. Bd3**. இந்த நகர்வுகள் ஒவ்வொன்றின் பின்னாலும் மிகவிரிவான திறப்பாட்ட வரிசைகள் தொடங்குகின்றன.  
- **8... h6 9. Bh4 g5**. வேறுபடும் இந்நகர்வின் பெயர் அர்கெந்தீனன்/கோட்டிபோர்க்கு வேறுபாடு எனப்படுகிறது. 1955 ஆம் ஆண்டு கோட்டிபோர்க்கில் நடைபெற்ற சர்வதேசப் போட்டியின் 14 ஆவது சுற்று ஆட்டத்தில் இவ்வேறுபாட்டு ஆட்டம் முதன்முதலில் ஆடப்பட்டது. பேன்னோ, பில்நிக், நைதோர்ப் ஆகியோர் உருசியாவின் கிராண்ட் மாஸ்டர்கள் கெல்லர். இஸ்பேஸ்கி, கீரஸ் ஆகியோரை எதிர்கொண்டனர். சந்தேகத்தின் அடிப்படையிலான அந்த ஆட்டங்கள் இவ்வாறு தொடர்ந்தன. **10. fxg5 Nfd7** கருப்பு தன் குதிரையை முதலில் e5 சதுரத்திற்கு கொண்டு வந்து பின்னர்,d7 அல்லது c6 சதுரத்தில் நிறுத்த நினைக்கிறது. **11. Nxe6!?** (எபிம் கெல்லர்' கண்டுபிடிப்பு).11... fxe6 12. Qh5+ Kf8 13. Bb5 பேன்னோ மற்றும் நைதோர்ப் இருவரும் 13...Ne5 நகர்வையும் பில்நிக் 13...Kg7 நகர்வையும் விளையாடினர். இருந்தாலும் மூன்று அர்கெந்நீனா ஆட்டக்காரர்களும் தோற்றனர். சிறிது காலத்திற்குப் பின்னர் 13... Rh7! என்ற தற்காப்பு நகர்வை விளையாடி பாபி பிசர் ஆட்டத்தைச் சமநிலையில் முடித்தார்.  
- **7... Qb6** மேல்மட்ட அளவில் மிகப்பிரபலமாக ஆடப்பட்ட நகர்வு இது.
- **8. Qd2** மிகவும் சிக்கல் நிறைந்த் நச்சு சிப்பாய் வேறுபாடு உள்ள நகர்வு இதுவாகும். :**8... Qxb2 9. Rb1** (9.Nb3 என்ற நகர்வு மிகவும் குறைவான வாய்ப்புள்ள பொதுவான நகர்வு ஆகும்).**9... Qa3** இங்கு வெள்ளை **10. f5** மற்றும் **10. e5** என்ற இரண்டு நகர்வுகளில் ஒன்றைச் செய்ய முடியும். இவ்விரண்டு நகர்வுகளுமே மிகக்கூர்மையான திட்டமிட்ட ஆட்டத்திற்கு அழைத்துச் செல்லும். கவனம் சிறிது பிசகினாலும் இருவருக்குமே அபாயகரமான சூழல்தான் உண்டாகும்.2006 ஆம் ஆண்டில் இருந்து 10. e5 என்று நகர்த்தப்பட்டு பிரபலமானது. இந்த நகர்வு ஒன்றே நச்சுச் சிப்பாய் வேறுபாட்டு நகர்வை வெற்றிகொள்ள உதவும் நகர்வாக நகர்வுக் கோட்பாடுகள் கருதுகின்றன.10. f5) என்ற நகர்வும் ஆய்வுக்கு உட்படுத்தப்பட்டு முடிவாக சிறப்பான ஆட்டத்தை வெளிப்படுத்தினால் ஆட்டத்தைச் சமநிலையில் முடிக்கலாம் என்றும் கூறப்படுகிறது. உதாரண ஆட்டமாக மாஸ்கோவில் 2004 ஆம் ஆண்டு நடைபெற்ற வாளியோ போன்சுக்கு எதிரான காரி காஸ்பரொவ் ஆட்டத்தைக் குறிப்பிடலாம். 1970 களில் சதுரங்க ஆட்டத்தில் நிகழ்ந்த ஒரு புரட்சிகரமான ஆட்டத்திற்கு இந்த ஆட்டம் எடுத்துக்காட்டாக விளங்குகிறது. நவீன கிராண்ட்மாஸ்டர் சமநிலை மாதிரி ஆட்டம் என்றும் இவ்வாட்டம் அழைக்கப்படுகிறது.
# பிட்சாடனர்

**பிச்சாடனர்** என்றும் **பலிதேர் பிரான்** என்றும் **ஐயங்கொள் பெம்மான்** என்றும் அழைக்கப்படுவது, சிவபெருமானின் பிச்சையேற்கும் வடிவிலமைந்த திருக்கோலம் ஆகும். இது இருபத்து ஐந்து மற்றும் அறுபத்து நான்கு சிவமூர்த்தங்களுள் ஒன்றாகக் கொள்ளப்படுகின்றது. இக்கோலம் தாருகா வன முனிவர்கள் ஆணவத்தினை அழிப்பதற்காக சிவனார் எடுத்த கோலமாகும். சோழர் காலக் கல்வெட்டுகள், இவரைப் "பிச்சதேவர்" என்கின்றன.
# பிட்சாடனர்

## தோற்றம்

ஈசனின் இத்திருவுருவை திருமுறைகள் பலவாறு புகழ்ந்துபோற்றுகின்றன. மணிவாசகர் "ஆரூர் எம் பிச்சைத் தேவா" என்று பாடுகின்றார். இலிங்க புராணம் உள்ளிட்ட புராணங்களில், தாருகாவனத்திருடிகளின் ஆணவம் அடக்கிய ஈசனின் அருளாடல் வியந்தோதப்படுகின்றது. வைரவரும் இக்கோலமும் கிட்டத்தட்ட ஒன்று போலவே தோற்றமளிக்கும் எனினும், வைரவர் ஆங்காரமாகவும், இவர் பெருவனப்போடும் காட்சியருள்வார். காலில் பாதுகை காணப்படுவதும் பொதுவாக வைரவர்க்கன்றி பலிதேர்பிரானுக்கு மாத்திரமுள்ள சிறப்பம்சமாகும்.  
வெண்ணீறு பூசி, பாதங்களில் பாதக்குறடு தாங்கி, வலக்கரத்தில் புற்கட்டும் மானும், இடக்கரத்தில் சூலமும் பிச்சையோடும் என்று நாற்கரத்தினராக பலிதேர்பிரான் சித்தரிக்கப்படுவார். கருணை பொழியும் கண்களும், காண்பாரை மயக்கும் கட்டழகும், பிறந்தமேனியுமாய் அவர் காணப்படுவார். அருகே மோகினியையும், தாருகாவனத்து மகளிரையும், பூதகணங்களையும் சித்தரிப்பதும் மரபு.
# பிட்சாடனர்

## தொன்மம்

தாருகா வன முனிவர்கள் மற்றும் அவர்களுடைய மனைவியர்கள், கடவுட் கொள்கையில் நம்பிக்கையின்றி, இறைவனை மதியாது, வேள்வியே தெய்வமென மயங்கி நின்றனர். வேத நெறிகளையும் சில கடமைகளையும் மட்டுமே மேற்கொண்டு வாழ்ந்து வந்தனர்.
இறைவனை மதியாத தாருகா வனத்து முனி குடும்பத்தவர்களை நல்வழிப்படுத்தத் திருவுள்ளம் கொண்ட ஈசனார், திருமாலை மோகினி வேடத்தில் வரச்செய்து, தாம் பேரழகு பொலியும் இளைஞனாகக் கோலம் கொண்டு, தாருகாவனத்துள் அழகிய பிச்சாண்டவர் (பிட்சை எடுக்கும் கோலம்) கோலத்தில் சென்றார்.  
பிச்சாண்டவரின் வடிவழகைக் கண்ட முனி பெண்டிர் காதல் வயப்பட்டு, தங்கள் கணவர்களை விட்டு விட்டு, பிச்சாண்டவர் பின்னே சென்றனர். மோகினியின் அழகில் முனிவரும் மயங்கிச் சொல்லழிந்து, ஆசைவயப்பட்டு குழம்பினர். அவர்களுக்குச் சுயநினைவு வந்தபோது, தாமும் தம் மனைவியரும் நிற்கும் கோலத்தை உணர்ந்து சீற்றமுற்று, சிவனாரை அழிக்க அபிசார வேள்வி இயற்றலாயினர். அதிலிருந்து தோன்றிய புலி, யானை, பாம்பு, சூலம், மான், பாம்பு, பூதப்படை, வெண்தலை, உடுக்கை, முதலியவைகளை ஒவ்வொன்றாகச் கொல்லுமாறு ஏவினர். ஆனால் அப்படைகள் பிச்சாண்டவரைக் கொல்லும் ஆற்றல் இல்லாது போய் பிச்சாண்டவருக்கே ஆடையாய், அணியாய், கருவியாய் அடைக்கலம் புகுந்தன. இறுதியாக அவ்வேள்வியில் தோன்றிய முயலகனையும், வேள்வித் தீயையும் ஏவினார்கள். முயலகன் பிச்சாண்டவரின் திருவடியில் அமர்ந்தான். வேள்வித் தீ, ஒரு திருக்கையில் அமர்ந்தது. ஈசன் யாகத்தீயைக் கையிலேந்தித் திருநடம் புரிய, வந்திருப்பது முழுமுதற்பரமே என்றுணர்ந்த முனிபுங்கவர்கள் தம் தவறுணர்ந்து, நல்லறிவு பெற்று ஈசனை வணங்கினர். சிவபெருமான், தாருகாவனத்து முனிவர்கள் ஏவிய முயலகன், வேள்வித் தீ, உடுக்கை, மான், பாம்பு, பூத கணங்கள், புலி, சூலம் ஆகியவைகள் ஆடையாகவும், அணிகலன்களாகவும், ஆயுதங்களாகவும் ஏற்றுக் கொண்டார்.
# பிட்சாடனர்

## கோயில்கள்

மதுரை மீனாட்சியம்மன் கோவிலில் இத்திருக்கோலத்தின் பேரழகு பொலியும் சிற்பமொன்றுள்ளது. திருவண்ணாமலை முதலான சில சிவத்தலங்களின் உற்சவத்தின் போது, பலிதேர் பிரானுக்கென ஓர் நாளொதுக்கி, அவரை திருவீதியுலாவுக்கு எழுந்தருள்விக்கும் பிட்சாடனத் திருவிழா இடம்பெறுவதுண்டு. சிதம்பரத்தில் உற்சவத்தின் எட்டாம் நாள் இரவு தங்க இரதத்தில் பலிதேர்பிரானின் வீதியுலா நடைபெறும்.திருக்கழுக்குன்றம் சித்திரை பெருவிழா ஒன்பதாம் நாள் அன்று மாலை பிக்ஷாடானர் திருவீதியுலா நடைபெறும்.
# விரை வீக்கம்

**விரை வீக்கம்** (*hydrocele* / *hydrocoele*) என்பது ஆண்களின் விரையைச் (Testicle) சுற்றியிருக்கும் சவ்வுப் பையில் அளவுக்கதிகமாக நீர் சுரப்பதால் விரை வீக்கம் உண்டாகிறது. சிலருக்கு இந்தச் சுரப்பு நீர் சாதாரண அளவில் சுரந்தாலும், சுரப்பு நீர் உடலுக்குள் திரும்பிச் செல்கிற நிணநீர்ப் பாதையை அடைத்துக் கொள்வதால் விரை வீக்கம் உண்டாகிறது. யானைக்கால் நோய் (Filariasis) நோயினால் கூட விரை வீக்கம் ஏற்படுவதுண்டு.  
விரையின் ஒரு பக்கத்திலோ அல்லது இரு பக்கத்திலோ வீக்கங்கள் காணப்படுவது இதன் அறிகுறியாகும்.  
அறுவை மருத்துவத்தாலும் விரை வீக்கத்தை குணப்படுத்த இயலும். மருந்து மாத்திரைகளால் விரை வீக்கத்தை குணப்படுத்த இயலாது. விரை வீக்கம் பரம்பரை நோயன்று.
# அஜந்தா விரைவுவண்டி

**அஜந்தா விரைவுவண்டி** (, , ) என்னும் வண்டியை இந்திய ரயில்வே இயக்குகிறது. இது செகந்திராபாத்தில் இருந்து மகாராட்டிராவின் நாசிக் மாவட்டத்திலுள்ள மன்மாட் சந்திப்பு வரை செல்கிறது. இதற்கு அஜந்தா குகைகளின் நினைவாக பெயர் சூட்டப்பட்டது.
# அஜந்தா விரைவுவண்டி

## வரலாறு

அஜந்தா விரைவுவண்டி, கிழக்கு மகாராஷ்டிராவினை, தெலுங்கானாவின் வட மேற்குப்பகுதியுடன் இணைக்கும் தொடருந்துகளில் முக்கியமான தொடருந்த சேவையாகும். இது பழைய ஹைதராபாத் – கோதாவரி பள்ளத்தாக்கு தொடருந்துசேவையைச் சேர்ந்த கச்சேகுடா–நிசாம்பாத்–நான்டெட்– ஔரங்காபாத் வழிப்பாதையில் பயணித்த மக்களால் இந்த வண்டி ’கச்சேகுடா விரைவுவண்டி’ எனவும் அழைக்கப்பட்டது. இந்த விரைவுவண்டி 1960 களில் குறுகிய பாதைத் தொடருந்தாகக் காச்சேகுடா ரயில் நிலையத்தில் இருந்து மன்மாட் ரயில் நிலையத்திற்கு நிசமாபாத், நான்டட் மற்றும் ஔரங்கபாத் வழியே செயல்படும் தொடர்வண்டியாக அறிமுகப்படுத்தபட்டது.  
அஜந்தா விரைவு ரயில் குறுகியப்பாதையில் செயல்பட்ட இந்தியாவின் அதிவிரைவு ரயிலாகும். 1967 இல் இதன் வேகம் மணிக்கு 42.5 கிலோ மீட்டர் (மணிக்கு 26.4 மைல்கள்).
# அஜந்தா விரைவுவண்டி

## வழிப்பாதை மற்றும் நிறுத்தங்களுக்கான நேரங்கள்

| 1 | மான்மட்
சந்திப்பு
(MMR) | தொடக்கம் | 21:00 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | நாகர்சோல்
(NSL) | 21:25 | 21:30 | 5 நிமி | 25 கி.மீ | 1 | 1 |  |
| 3 | ரோடேகௌன்
(RGO) | 21:48 | 21:50 | 2 நிமி | 53 கி.மீ | 1 | 1 |  |
| 4 | லசூர்
(LSR) | 22:09 | 22:10 | 1 நிமி | 80 கி.மீ | 1 | 1 |  |
| 5 | ஔரங்கபாத்
(AWB) | 22:40 | 22:45 | 5 நிமி | 114 கி.மீ | 1 | 1 |  |
| 6 | ஜால்னா
(J) | 23:45 | 23:47 | 2 நிமி | 176 கி.மீ | 1 | 1 |  |
| 7 | பார்ட்னூர்
(PTU) | 00:24 | 00:25 | 1 நிமி | 221 கி.மீ | 2 | 1 |  |
| 8 | சேலூ
(SELU) | 00:44 | 00:45 | 1 நிமி | 249 கி.மீ | 2 | 1 |  |
| 9 | மான்வாத்
சாலை (MVO) | 00:59 | 01:00 | 1 நிமி | 263 கி.மீ | 2 | 1 |  |
| 10 | பார்பாணி
சந்திப்பு (PBN) | 01:48 | 01:50 | 2 நிமி | 291 கி.மீ | 2 | 1 |  |
| 11 | பூர்ணா
சந்திப்பு
(PAU) | 02:25 | 02:30 | 5 நிமி | 319 கி.மீ | 2 | 1 |  |
| 12 | நான்டேட்
(NED) | 03:05 | 03:10 | 5 நிமி | 350 கி.மீ | 2 | 1 |  |
| 13 | முட்கேட்
(MUE) | 03:53 | 03:55 | 2 நிமி | 372 கி.மீ | 2 | 1 |  |
| 14 | உம்ரி
(UMRI) | 04:17 | 04:19 | 2 நிமி | 392 கி.மீ | 2 | 1 |  |
| 15 | தர்மபாத்
(DAB) | 04:33 | 04:35 | 2 நிமி | 422 கி.மீ | 2 | 1 |  |
| 16 | பாசர்
(BSX) | 04:50 | 04:52 | 2 நிமி | 431 கி.மீ | 2 | 1 |  |
| 17 | நிசமதாபாத்
(NZB) | 05:25 | 05:30 | 5 நிமி | 461 கி.மீ | 2 | 1 |  |
| 18 | காமரேடி
(KMC) | 06:15 | 06:17 | 2 நிமி | 513 கி.மீ | 2 | 1 |  |
| 19 | மேட்செல்
(MED) | 07:30 | 07:31 | 1 நிமி | 593 கி.மீ | 2 | 1 |  |
| 20 | பொலரும்
(BMO) | 08:09 | 08:10 | 1 நிமி | 607 கி.மீ | 2 | 1 |  |
| 21 | மல்காஜ்கிரி
(MJF) | 08:38 | 08:40 | 2 நிமி | 617 கி.மீ | 2 | 1 |  |
| 22 | செகந்திரபாத்
சந்திப்பு (SC) | 08:55 | முடிவு | 0 | 621 கி.மீ | 2 | 1 | } |
# அஜந்தா விரைவுவண்டி

## வண்டி எண் 17063

இது மன்மாட் சந்திப்பில் இருந்து, செகந்திராபாத் சந்திப்பு வரை செயல்படுகிறது. 11 மணி நேரம் மற்றும் 55 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 20 நிறுத்தங்களைக் கொண்டு செயல்படுகிறது. மணிக்கு சராசரியாக 52 கிலோ மீட்டர் வேகத்தில் சுமார் 621 கிலோ மீட்டர் தொலைவினை 11 மணி நேரம் மற்றும் 55 நிமிடங்களில் கடக்கிறது. இது மான்மட் மற்றும் செகந்திராபாத் ஆகியவற்றிற்கு இடைப்பட்ட 87 ரயில் நிறுத்தங்களில் 20 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட சரியான நேரத்திற்கும், சென்றடையும் நேரத்தில் 7 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – GEN – GEN – HA1 – A2 – A1 – B2 – B1 – S14 – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 – GEN - SLR
# அஜந்தா விரைவுவண்டி

## வண்டி எண் 17064

இது செகந்திராபாத் சந்திப்பில் இருந்து மன்மாட் சந்திப்பு வரை செயல்படுகிறது. 12 மணி நேரம் 45 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 20 நிறுத்தங்களைக் கொண்டு செயல்படுகிறது. மணிக்கு சராசரியாக 48 கிலோ மீட்டர் வேகத்தில் சுமார் 621 கிலோ மீட்டர் தொலைவினை 12 மணி நேரம் 45 நிமிடங்களில் கடக்கிறது. செகந்திராபாத் சந்த்திப்பு மற்றும் மான்மட் சந்திப்புகளுக்கு இடைப்பட்ட 87 ரயில் நிறுத்தங்களில் 20 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக இரு நிமிடங்கள் தாமதத்தினையும், சென்றடையும் நேரத்தில் சராசரியாக 14 நிமிடங்கள் விரைவாக அடையும் தன்மையினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.  
L – SLR – GS1 – S1 – S2 – S3 – S4 – S5 – S6 – S7 – S9 – S10 – S11 – S12 – S13 – B1 – B2 – A1 – A2 – HA1 – GS2 – GS3 – SLR
# அஜந்தா விரைவுவண்டி

## நிறுத்தங்கள்

1. மன்மத்
1. நாகர்சோல்
1. ரோட்டேகாவ்ன்
1. லாசூர்
1. அவுரங்காபாத்
1. ஜால்னா
1. பார்ட்டூர்
1. செலு
1. மன்வத் ரோடு
1. பர்பணி சந்திப்பு
1. பூர்ணா சந்திப்பு
1. நாந்தேடு
1. முதுகேடு
1. தர்மாபாத்
1. பாசர்
1. நிசாமாபாத்
1. காமரெட்டி
1. மேட்சல்
1. சிக்கந்தராபாத்
# அஜந்தா விரைவுவண்டி

## மேலும் பார்க்க

- மால்வா எக்ஸ்பிரஸ்
- அமராவதி விரைவுவண்டி
- அவந்திகா விரைவுவண்டி
- போபால் விரைவுவண்டி
- போபால் சதாப்தி
- ராஜ்கோட் செகந்திராபாத் விரைவுவண்டி
# அனந்தபுரி விரைவு வண்டி

**அனந்தபுரி விரைவுவண்டி** சென்னை எழும்பூர்-கொல்லம் இடையே மதுரை, திருச்சிராப்பள்ளி வழியாக கார்டு லைனில் இயக்கப்படுகின்றது. இது தினமும் இயக்கப்படும். சென்னை எழும்பூரிலிருந்து வண்டி எண்:20635 19:50 மணிக்கு புறப்பட்டு கொல்லம் சந்திப்பை மறுநாள் 11:00க்கு வந்தடையும், மறுமார்க்கத்தில் வண்டி எண்:20636 கொல்லம் சந்திப்பிலிருந்து 14:40க்கு புறப்பட்டு மறுநாள் காலை சென்னை எழும்பூரை 06:40 மணிக்கு அடைகிறது.இது WAP-4 எனும் 5350HP மற்றும் WAP-7 எனும் 7000HP திறன் கொண்ட இரு மின்சார எஞ்சின்கள் கொண்டு இயக்கப்படுகிறது.
# அனந்தபுரி விரைவு வண்டி

## வரலாறு

இந்த ரயிலின் தொடக்க விழா ஜூன் 30, 2002 அன்று நடைபெற்றது.
# அனந்தபுரி விரைவு வண்டி

## வழித்தடம்

இது திருவனந்தபுரம் சென்ட்ரல், நாகர்கோவில், திருநெல்வேலி, மதுரை, விருதுநகர், திருச்சிராப்பள்ளி- விழுப்புரம் இடையே உள்ள குறைந்த தூரப் பாதையான *'கார்டு லைன்* வழியாக இயக்கப்படுகின்றது.
# அனந்தபுரி விரைவு வண்டி

## கால அட்டவனை

| நிலையம் | நிலையக் குறியீடு | வருகை | புறப்பாடு | நாள் |
| --- | --- | --- | --- | --- |
| **சென்னை எழும்பூர்** | MS | - | 20:10 |  |
| தாம்பரம் | TBM | 20:38 | 20:40 |  |
| செங்கல்பட்டு சந்திப்பு | CGL | 21:08 | 21:10 |  |
| மதுராந்தகம் | MMK | 21:28 | 21:30 |  |
| மேல்மருவத்தூர் | MLMR | 21:38 | 21:40 |  |
| திண்டிவனம் | TMV | 22:03 | 22:05 |  |
| விழுப்புரம் சந்திப்பு | VM | 22:48 | 22:50 |  |
| விருத்தாச்சலம் சந்திப்பு | VRI | 23:30 | 23:32 |  |
| **திருச்சிராப்பள்ளி சந்திப்பு(திருச்சி)** | TPJ | 01:30 | 01:35 |  |
| திண்டுக்கல் சந்திப்பு | DG | 02:52 | 02:55 |  |
| மதுரை சந்திப்பு | MDU | 03:50 | 03:55 |  |
| விருதுநகர் சந்திப்பு | VPT | 04:33 | 04:35 |  |
| சாத்தூர் | SRT | 04:57 | 04:58 |  |
| கோவில்பட்டி | CVP | 05:18 | 05:20 |  |
| திருநெல்வேலி சந்திப்பு | TEN | 06:45 | 06:50 |  |
| நாங்குநேரி | NNN | 07:17 | 07:18 |  |
| வள்ளியூர் | VLY | 07:29 | 07:30 |  |
| ஆரல்வாய்மொழி | AAY | 07:49 | 07:50 |  |
| நாகர்கோவில் நகரம் | NJT | 08:37 | 08:40 |  |
| இரணியல் | ERL | 08:59 | 09:00 |  |
| குழித்துறை | KZT | 09:15 | 09:18 |  |
| பாறசாலை | PASA | 09:28 | 09:30 |  |
| நெய்யாற்றிங்கரை | NYY | 09:41 | 09:42 |  |
| **திருவனந்தபுரம் சென்ட்ரல்** | TVC | 10:10 | 10:15 |  |
| வர்க்கலை சிவகிரி | VAK | 10:54 | 10:55 |  |
| பரவூர் | PVU | 11:06 | 11:07 |  |
| **கொல்லம் சந்திப்பு** | QLN | 11:45 | - |  |
| **கொல்லம் சந்திப்பு** | QLN | - | 15:40 |  |
| பரவூர் | PVU | 15:53 | 15:54 |  |
| வர்க்கலை சிவகிரி | VAK | 16:04 | 16:05 |  |
| **திருவனந்தபுரம் சென்ட்ரல்** | TVC | 16:45 | 16:50 |  |
| நெய்யாற்றிங்கரை | NYY | 17:12 | 17:13 |  |
| பாறசாலை | PASA | 17:25 | 17:26 |  |
| குழித்துறை | KZT | 17:37 | 17:40 |  |
| இரணியல் | ERL | 17:55 | 17:56 |  |
| நாகர்கோவில் நகரம் | NJT | 18:10 | 18:13 |  |
| ஆரல்வாய்மொழி | AAY | 18:39 | 18:40 |  |
| வள்ளியூர் | VLY | 18:59 | 19:00 |  |
| நாங்குநேரி | NNN | 19:10 | 19:11 |  |
| திருநெல்வேலி சந்திப்பு | TEN | 20:00 | 20:05 |  |
| கோவில்பட்டி | CVP | 20:58 | 21:00 |  |
| சாத்தூர் | SRT | 21:18 | 21:20 |  |
| விருதுநகர் சந்திப்பு | VPT | 22:18 | 22:20 |  |
| திருமங்கலம் | TMQ | 22:39 | 22:40 |  |
| மதுரை சந்திப்பு | MDU | 23:15 | 23:20 |  |
| திண்டுக்கல் சந்திப்பு | DG | 00:32 | 00:35 |  |
| **திருச்சிராப்பள்ளி(திருச்சி)** | TPJ | 01:50 | 01:55 |  |
| விருத்தாச்சலம் சந்திப்பு | VRI | 03:23 | 03:25 |  |
| விழுப்புரம் சந்திப்பு | VM | 04:30 | 04:35 |  |
| திண்டிவனம் | TMV | 05:05 | 05:07 |  |
| மேல்மருவத்தூர் | MLMR | 05:28 | 05:30 |  |
| மதுராந்தகம் | MMK | 05:43 | 05:50 |  |
| செங்கல்பட்டு சந்திப்பு | CGL | 06:13 | 06:15 |  |
| தாம்பரம் | TBM | 06:43 | 06:45 |  |
| மாம்பலம் | MBM | 07:04 | 07:05 |  |
| **சென்னை எழும்பூர்** | MS | 07:40 | - | } |
# அனந்தபுரி விரைவு வண்டி

## பெட்டி வரிசை

இந்த விரைவு வண்டியில் ஐ. சி. எப். (UTKRISHT) 23 பெட்டிகள் பின்வரும் வரிசையில் இணைக்கப்பட்டுள்ளன.  
| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | <span>19</span> | <span>20</span> | <span>21</span> | 22 | <span>23</span> |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **** | எசுஎல்ஆர் | பொது | பொது | எசு12 | எசு11 | எசு10 | எசு9 | எசு8 | எசு7 | எசு6 | எசு5 | எசு4 | எசு3 | எசு2 | எசு1 | பி3 | பி2 | பி1 | ஏ2 | ஏ1 | எச்1 | பொது | எசுஎல்ஆர் | } |
# குருவாயூர் விரைவுவண்டி

**குருவாயூர் விரைவுத் தொடருந்து** (Guruvayur Express) இந்தியாவின் தென்னக இரயில்வேயினால் குருவாயூருக்கும் சென்னைக்கும் இடையே தினமும் இயக்கப்படும் விரைவுத் தொடருந்து ஆகும். முதலில் இது கேரளாவின் தலைநகரான திருவனந்தபுரத்துக்கும் குருவாயூருக்கும் இடையே இயக்கப்பட்டது, பின்னர் படிப்படியாக நாகர்கோவில், மதுரை, சென்னை வரை நீட்டிக்கப்பட்டது. கடந்த 2013-14 இரயில்வே நிதிநிலை அறிக்கையில் இந்த விரைவுவண்டியின் இணைப்பாக மதுரை-தூத்துக்குடி இடையே இணைப்பு இரயில் இயக்கப்படும் என்று அறிவிக்கப்பட்டது. இந்த தொடருந்து தமிழ்நாட்டின் முக்கிய நகரங்களை கேரளாவின் திருவனந்தபுரம், கொச்சி ஆகிய நகரங்களோடு இணைக்கிறது. இது கேரளாவின் ஆலப்புழா வழியே செல்கிறது.
இந்த தொடருந்து நாகர்கோவில், திருநெல்வேலி, மதுரை, திருச்சிராப்பள்ளி ஆகிய நகரங்களை பகல்நேரத்தில் சென்னையோடு இணைக்கிறது.  
16127 என்ற எண் கொண்ட வண்டி, சென்னை எழும்பூரிலிருந்து புறப்பட்டு மறுநாள் குருவாயூர் தொடருந்து நிலையத்தினை அடைகிறது. மறுமார்க்கத்தில் வண்டி எண். 16128 குருவாயூர் தொடருந்து நிலையத்திலிருந்து புறப்பட்டு சென்னையை மறுநாள் அடைகிறது.
# தெற்கு அந்தமான் தீவு

**தெற்கு அந்தமான் தீவு** (*South Andaman Island*) அந்தமானின் தெற்கில் அமைந்துள்ள தீவாகும். அந்தமான் தீவுகளில் உள்ள மக்களில் பெரும்பாலானோர் இத்தீவிலேயே வாழ்கின்றனர். அந்தமான் நிக்கோபார் தீவுகளின் தலைநகர் போர்ட் பிளேர் இங்கு அமைந்துள்ளது. இத்தீவின் சில பகுதிகளுக்கு இந்தியரல்லாதோர் செல்வதற்குத் தடை விதிக்கப்பட்டுள்ளது. ஆனாலும், உட்துறை அமைச்சின் அனுமதியுடன் அப்பகுதிகளுக்கு செல்ல முடியும். இத்தீவுக் கூட்டத்தின் எனைய தீவுகளைப் போன்று, இத்தீவும் 2004 ஆழிப்பேரலையினால் பெருமளவு உயிர்ச்சேதமும் பொருட்சேதமும் ஏற்பட்டது.  
அந்தமான் தீவுகளில் மூன்றாவது பெரிய தீவு இதுவாகும். நடு அந்தமான் தீவின் தெற்கே இத்தீவு உள்ளது. இரண்டும் ஒரு சிறிய சில நூறு மீட்டர்கள் அகல கால்வாயினால் பிரிக்கப்பட்டுள்ளன. இத்தீவின் நீளம் 93&nbsp;கி.மீ., அகலம் 31&nbsp;கி.மீ., பரப்பளவு 1348&nbsp;கி.மீ.² ஆகும். 2001 கணக்கெடுப்பின் படி, இங்கு 181,949 பேர் வாழ்கின்றனர்.  
ஏனைய வடக்குத் தீவுகளைப் போலல்லாது இங்கு மலைகள் குறைவாக உள்ளன. *கோய்யோப்* மலை 456.6 மீட்டர்கள் உயரமானது.
# கிழக்கு மத்திய தொடருந்து மண்டலம் (இந்தியா)

**கிழக்கு மத்திய தொடருந்து மண்டலம்** இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் ஹாஜிப்பூரில் உள்ளது, மேலும் இந்த மண்டலம் சோன்பூர், சமஸ்திபூர், தானாபூர், முகல்சராய், மற்றும் தன்பாத் ஆகிய கோட்டங்களை உள்ளடக்கியது.
# கிழக்கு மத்திய தொடருந்து மண்டலம் (இந்தியா)

## வரலாறு

இந்த மண்டலம் 1996 செப்டம்பர் 8 உருவாக்கப்பட்டது. இதன் தற்போதைய தலைவர் ஏ. கே. மிட்டல் ஆவார்.
# கிழக்கு மத்திய தொடருந்து மண்டலம் (இந்தியா)

## இணைப்பு

- ஹவுரா - தில்லி முதன்மை வழித்தடம்
- கிராண்ட் சோர்ட் (grand chord)
- பரவூனி - கோரக்பூர் (Barauni–Gorakhpur, Raxaul and Jainagar lines)
- முசாபர்பூர் - கோரக்பூர், (ஹாஜிப்பூர், ரக்சவுல், சீதாமடி ஆகிய ஊர்களின் வழியாக)
# கிழக்கு மத்திய தொடருந்து மண்டலம் (இந்தியா)

## இணைப்பு

### பிரிவு

- முசாபர்பூர் - கோரக்பூர் மெயின் லைன்
- முசாபர்பூர் - சீதாமடி பிரிவு
- முசாபர்பூர் - ஹாஜிப்பூர் பிரிவு
- பரவூனி - சமஸ்திப்பூர் பிரிவு
- சமஸ்திப்பூர் - முசாபர்பூர் பிரிவு
# கிழக்கு மத்திய தொடருந்து மண்டலம் (இந்தியா)

## பணிமனை

- டீசல் லோகோ பணிமனை, சமஸ்திப்பூர்
- டீசல் லோகோ பணிமனை, முகல்சராய்
- டீசல் லோகோ பணிமனை, கோமோ
# கிழக்கு மத்திய தொடருந்து மண்டலம் (இந்தியா)

## முக்கியமான தொடருந்து சேவைகள்

- பட்னா ராசதானி விரைவுவண்டி
- வைசாலி விரைவுவண்டி
- சப்த கிராந்தி விரைவுவண்டி
- சம்பூர்ணா கிராந்தி விரைவுவண்டி
- பீகார் சம்பர்க் கிராந்தி அதிவிரைவுவண்டி
# புரோமிக் அமிலம்

**புரோமிக் அமிலம்** *(Bromic acid )* என்பது HBrO<sub>3</sub> என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். ஆக்சோவமிலமான இச்சேர்மம் ஐதரசன்புரோமேட்டு என்றும் அழைக்கப்படுகிறது. பெரும்பாலும் நீர்த்த கரைசல் நிலையிலேயே நிறமற்ற கரைசலாக அறியப்படும் இச்சேர்மம் அறை வெப்பநிலையில் புரோமினாகச் சிதைவடைந்து மஞ்சள் நிறமாக மாற்றமடைகிறது. புரோமிக் அமிலமும் புரோமேட்டுகளும் வலிமையான ஆக்சிசனேற்றிகளாகச் செயல்படுகின்றன மற்றும் பெலௌசொவ் சபோடின்சிகி வினைகளின் பொது உட்பொருளாகவும் விளங்குகின்றன. சமநிலையற்ற வெப்பவியக்கவியல் வினைக்கு பெலௌசொவ் சபோடின்சிகி வினைகள் பழமையான எடுத்துக்காட்டுகளாகும்.
# புரோமிக் அமிலம்

## பிரிகையடைதல்

புரோமிக் அமிலம் குறைவான அடர்த்தியில் இருக்கும்போது ஐதரசன் மற்றும் புரோமேட்டாகப் பிரிகை அடைகிறது. அதேவேளையில் அடர்த்தியான கரைசலாக இருக்கும்போது புரோமினாகப் பிரிகை அடைகிறது. நேர்மின் சுமையுடைய மீயிணைதிறன் புரோமின் அணு எலக்ட்ரான் கவர்திறன் மிக்க OH குழுவுடன் இணைந்திருக்கும் காரணத்தாலேயே புரோமிக் அமிலம் நிலைப்புத்தன்மையற்று காணப்படுவதாக விளக்கப்படுகிறது.
# புரோமிக் அமிலம்

## அமைப்பு

புரோமிக் அமிலம் பல்வேறு மாற்று வடிவங்களில் காணப்படுகிறது . உயர்நிலைக் கோட்பாடுகளின் அடிப்படையில் கணக்கிடப்பட்ட அவற்றின் பிணைப்பு நீளங்கள் இங்கே தரப்பட்டுள்ளன.  
| வகைகள் | HOOOBr | HOOBrO | HOBrO<sub>2</sub> | HBrO<sub>3</sub> |  |
| --- | --- | --- | --- | --- | --- |
| Br-O இணைப்பு (Å) | 1.867 | 1.919 | 1.844 | ----- |  |
| Br-O விளிம்பு (Å) | ----- | 1.635 | 1.598 | 1.586 | } |  
மாற்று வடிவ அமைப்புகளுக்கிடையே காணப்படும் அதிகவாற்றல் எல்லைத் தடைகள் மாற்று வடிவங்கள் உருவாவதை தடைசெய்கின்றன. HOBrO2 வடிவம் மட்டுமே நிலைப்புத் தன்மை மிக்கதாக உள்ளது.
# புரோமிக் அமிலம்

## தொகுப்பு முறை தயாரிப்பு

பேரியம் புரோமேட்டும் கந்தக அமிலமும் வினைபுரிவதால் புரோமிக் அமிலம் உருவாகிறது  
: + → +  
வினையில் உருவாகும் பேரியம் சல்பேட்டு நீரில் கரையாது என்பதால் வீழ்படிவாக அடியில் தங்குகிறது. தெளியவைத்து இறுத்தல் முறையில் புரோமிக் அமிலம் பிரித்து எடுக்கப்படுகிறது.
# பழனி - வருவாய் கிராமம்

** பழனி** (en:PALANI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்திநான்காவது எண் கொண்ட வருவாய் கிராமம் (கிராம எண்:34) ஆகும். பழனி குறுவட்டத்தின் (FIRKA) தலைமையிடமாகவும் உள்ளது.
# பழனி - வருவாய் கிராமம்

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து வடகிழக்கே சுமார் 5 கி.மீ.தூரத்தில் அமைந்து உள்ளது. கடல் மட்டத்திலிருந்து 413 மீட்டர் உயரத்தில் உள்ளது.
# பழனி - வருவாய் கிராமம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, பழனி கிராமத்தில் 834 வீடுகள் உள்ளது. இக்கிராமத்தில் 3605 பேர் வசிக்கின்றார்கள். பாலின விகிதம் 52.95 %. இதில் 1909 பேர் ஆண்கள்; 1696 பேர் பெண்கள்.இக்கிராமத்தில் ஆரம்பப் பள்ளி 4ம், நடுநிலைப் பள்ளி 1ம், உயர்நிலைப்பள்ளி 1ம் உள்ளது.
# பழனி - வருவாய் கிராமம்

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# பழனி - வருவாய் கிராமம்

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# பழனி - வருவாய் கிராமம்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 1242 முடிய
- வருவாய்கிராமத்தின் பரப்பு : 1283.95.50 ஹெக்டேர்- (3172.72 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# பழனி - வருவாய் கிராமம்

## இவற்றையும் காண்க

பழனி
# சிவகிரிப்பட்டி

** சிவகிரி பட்டி** (en:SIVAGIRIPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தைந்தாவது எண் கொண்ட வருவாய் கிராமம் (கிராம எண்:35) ஆகும்.
# சிவகிரிப்பட்டி

## அமைவிடம்

பழனியிலிருந்து திண்டுக்கல் செல்லும் தேசிய நெடுஞ்சாலையில் பழனியிலிருந்து கிழக்கே சுமார் 2 கி.மீ.தூரத்தில் அமைந்து உள்ளது. கடல் மட்டத்திலிருந்து 473 மீட்டர் உயரத்தில் உள்ளது.
# சிவகிரிப்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, சிவகிரி பட்டி கிராமத்தில் 1505 வீடுகள் உள்ளது. இக்கிராமத்தில் 6156 பேர் வசிக்கின்றார்கள். பாலின விகிதம் 54.12 %. இதில் 3332பேர் ஆண்கள்; 2824 பேர் பெண்கள்.இக்கிராமத்தில் ஆரம்பப் பள்ளி 3ம், நடுநிலைப் பள்ளி 1ம், உயர்நிலைப்பள்ளி 1ம் உள்ளது.
# சிவகிரிப்பட்டி

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# சிவகிரிப்பட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# சிவகிரிப்பட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 173 முடிய
- வருவாய்கிராமத்தின் பரப்பு : 166.54.50 ஹெக்டேர்- (411.54 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# அய்யம்புள்ளி

**அய்யம்புள்ளி** (ஆங்கிலம்:Ayyampulli) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி வருவாய் வட்டத்தின், முப்பத்தாறாவது எண் கொண்ட வருவாய் கிராமம் (கிராம எண்:36) ஆகும்.
# அய்யம்புள்ளி

## அமைவிடம்

பழனியிலிருந்து கோடைக்கானல் செல்லும் மாநில நெடுஞ்சாலையில் பழனியிலிருந்து கிழக்கே சுமார் 5 கி.மீ.தூரத்தில் இக்கிராமத்தின் எல்லை தொடங்கி கோடைக்கானல் மலை அடிவாரம் வரையிலும் நீண்டு அமைந்து உள்ளது. கடல் மட்டத்திலிருந்து 446 மீட்டர் உயரத்தில் உள்ளது. அய்யம்புள்ளி கிராமத்திற்கு குடியிருப்புகளோ! மக்கள் தொகைக் கணக்கோ இல்லை.
# அய்யம்புள்ளி

## முக்கிய பயிர்

இக்கிராமம் வரதமாநதி அணையின் நீர்வள ஆதாரம் முழுவதும் கொண்டு நெல், கரும்பு, தென்னை, பழத் தோட்டங்களுடன், காய்கறிகளும் அதிகமாக பயிரிடப்படுகிறது.
# அய்யம்புள்ளி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : பழனி ஊராட்சி ஒன்றியம்
# அய்யம்புள்ளி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 1140 முடிய
- வருவாய்கிராமத்தின் பரப்பு : 1629.35.50 ஹெக்டேர்- (4026.22 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# நடு அந்தமான் தீவு

**நடு அந்தமான் தீவு** (*Middle Andaman Island*) இந்தியாவின் அந்தமான் தீவுகளின் நடுப் பகுதியில் உள்ள தீவு ஆகும். இதன் மொத்தப் பரப்பளவு 1,536&nbsp;கி.மீ.². இங்கு வங்காளிகள், தமிழர், மலையாளி குடியேறிகள் உட்பட ஜாரவா பழங்குடி மக்களும் பெருமளவு வாழ்கின்றனர். வேளாண்மை, மற்றும் தோட்டப் பயிர்ச்செய்கை ஆகியன இத்தீவு மக்களின் முக்கிய தொழிலாகும்.  
நடு அந்தமான் தீவு வடக்கு அந்தமான் தீவை ஆஸ்டென் நீரிணை பிரிக்கின்றது. தெற்கே பரட்டாங்கு தீவை ஹாம்பிரேய்சின் நீரிணை பிரிக்கின்றது. இவ்விரண்டு நீரிணைகளும் குறுகிய, ஆழம் குறைந்த கால்வாய்கள் ஆகும். மேற்கே இன்டர்வியூ தீவை இன்டர்வியூ கால்வாய் பிரிக்கின்றது.  
இத்தீவின் கரையோரப் பகுதி 2004 ஆழிப்பேரலையின் போது சேதத்திற்குள்லானது, ஆனாலும் அந்தமான் தீவுகளின் ஏனைய தீவுகளுடன் ஒப்பிடும் போது சேதங்கள் இங்கு குறைவே.  
நடு அந்தமானின் முக்கிய நகரங்கள் ரங்காட், பில்லிகிரவுன்ட், கடம்தாலா, பக்குல்டாட்டா, பேதாப்பூர் ஆகியனவாகும். வடக்கு நகர் மாயாபந்தர் நடு அந்தமானில் இருந்தாலும், வடக்கு அந்தமான் தீவினால் நிருவகிக்கப்படுகிறது.
# கரும்வெருகு

**கரும்வெருகு** அல்லது **நீலகிரி மார்ட்டின்** (*Nilgiri marten*, *Martes gwatkinsii*) என்பது தென்னிந்தியாவில் காணப்பபடும் ஒரேயொரு மார்ட்டின் இன விலங்கு. இது நீலகிரி மலையிலும் அதனை ஒட்டியுள்ள மேற்குத் தொடர்ச்சி மலைப்பகுதிகளிலும் காணப்படுகிறது. மார்ட்டின் எனப்படுவது முசுட்டெலிடே எனும் குடும்பத்தைச் சேர்ந்த ஊனுன்னி விலங்கு.
# கரும்வெருகு

## தோற்றக்குறிப்பு

இவ்விலங்கு மஞ்சள் கழுத்து மார்ட்டினை ஒத்திருந்தாலும் சற்றுப் பெரியது. மண்டையோட்டின் அமைப்பும் மாறுபட்டது. வால் தவிர உடல் 55 முதல் 65 செ.மீ நீளமும் வால் 40 முதல் 45 செ.மீ நீளமும் இருக்கும். எடை ஏறத்தாழ 2.1 கிலோ கொண்டது.
# கரும்வெருகு

## பரவல்

நீலகிரி மலைப்பகுதியிலும் குடகின் தென்பகுதியிலும் திருவிதாங்கூர் பகுதியிலும் காணப்படுகிறது.
# கரும்வெருகு

## பழக்கவழக்கங்கள்

இது பகலில் வேட்டையாடும் பகலாடி விலங்கு. மரத்தை வாழிடமாகக் கொண்டிருந்தாலும் அவ்வப்போது தரைக்கு வருகிறது. சிறு பாலூட்டிகள், பறவைகள், சிக்காடா பூச்சி முதலாவற்றை உணவாகக் கொள்கிறது.
# கீரனூர்-வருவாய் கிராமம் (பழனி)

**கீரனூர்** (en:KEERANUR) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் பதினைந்தாவது எண் கொண்ட வருவாய் கிராமம் (கிராம எண்: 15) ஆகும்.பழனி வருவாய் வட்டத்திலுள்ள பேரூராட்சிகளில் இதுவும் ஒன்று.
# கீரனூர்-வருவாய் கிராமம் (பழனி)

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் சுமார் 21 கி.மீ.தூரத்தில் தொப்பம்பட்டியிலிருந்து மேற்கே சுமார் 5 கி.மீ.தூரத்தில் அமைந்து உள்ளது. கடல் மட்டத்திலிருந்து 532 மீட்டர் உயரத்தில் உள்ளது.
# கீரனூர்-வருவாய் கிராமம் (பழனி)

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 6296 மக்கள் இங்கு வாழ்கின்றார்கள். இவர்களில் 49% ஆண்கள், 51% பெண்கள் ஆவார்கள். கீரனூர் மக்களின் சராசரி கல்வியறிவு 57% ஆகும், இதில் ஆண்களின் கல்வியறிவு 63%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட குறைந்ததே. கீரனூர் மக்கள் தொகையில் 12% ஆறு வயதுக்குட்பட்டோர் ஆவார்கள்.
# கீரனூர்-வருவாய் கிராமம் (பழனி)

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# கீரனூர்-வருவாய் கிராமம் (பழனி)

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# கீரனூர்-வருவாய் கிராமம் (பழனி)

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 1069 முடிய
- வருவாய்கிராமத்தின் பரப்பு : 957.69.5 ஹெக்டேர்- (2366.52 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# வடக்கு அந்தமான் தீவு

**வடக்கு அந்தமான் தீவு** (*North Andaman Island*) இந்தியாவின் அந்தமான் தீவுகளின் வடக்கேயுள்ள தீவு ஆகும். இதன் பரப்பளவு 1376&nbsp;கி.மீ.² ஆகும். இத்தீவின் முக்கிய நகரம் திக்லிப்பூர் ஆகும். கடல்வாழ் உயிரினங்களுக்குப் பேர் பெற்ற இத்தீவின் முக்கியத் தொழில் நெற்சாகுபடியும் ஆரஞ்சு வளர்ப்பும் ஆகும். அந்தமான் நிக்கோபார் தீவுக்கூட்டத்தின் அதியுயர்ந்த மலை சாடில் மலை (738 மீட்டர்) இத்தீவிலேயே அமைந்துள்ளது.  
பெரும் நிலநடுக்கங்களைச் சந்திக்கும் இத்தீவு 2004 நிலநடுக்கத்தில் பெரும் அழிவைச் சந்தித்தது.
# பரட்டாங்கு

**பரட்டாங்கு** (*Baratang*), அல்லது **பரட்டாங்கு தீவு** (*Baratang Island*), இந்தியாவின் அந்தமான் தீவுக்கூட்டத்தில் உள்ள ஒரு தீவு ஆகும். இதன் பரப்பளவு அண்ணளவாக 297.6&nbsp;கி.மீ.². பெரும் அந்தமான் தீவுக்கூட்டத்தின் முக்கிய தீவுகளில் ஒன்றான இத்தீவின் வடக்கே நடு அந்தமான் தீவு, தெற்கே தெற்கு அந்தமான் தீவு ஆகிய அமைந்துள்ளன. ரிட்ச்சி தீவுக்கூட்டம் கிழக்கே 20 கி.மீ. தொலைவில் உள்ளது. அந்தமான் நிக்கோபார் தீவுகளின் தலைநகர் போர்ட் பிளேர் இத்தீவின் தெற்கே 100 கி.மீ. தொலைவில் உள்ளது.  
இந்தியாவிலேயே புதைசேற்று எரிமலைகள் இங்குதான் உள்ளன. இந்தச் சேற்று எரிமலைகள் கடைசியாக 2005 ஆம் ஆண்டில் வெடித்தன. அதற்கு முன்னர் 2003 பெப்ரவரி 18 இல் வெடித்தது. உள்ளூரில் இவ்வெரிமலைகளை "ஜால்கி" என அழைக்கின்றனர்.  
தெற்காசியாவில் உள்ள ஒரேயொரு செயல்முறை எரிமலையான பாரென் தீவு, மற்றும் நார்க்கொண்டம் ஆகிய எரிமலைகள் இங்குள்ளன.
# முச்சல்பேன்

**முச்சல்பேன்** *(Trisulfane)* என்பது H<sub>2</sub>S<sub>3</sub> என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது ஐதரசன் முச்சல்பைடு அல்லது இருஐதரசன் முச்சல்பைடு என்றும் அழைக்கப்படுகிறது. இதனுடைய மூலக்கூறு வாய்ப்பாடு HSSSH என்றும் மாற்றி எழுதப்படுகிறது. ஐதரசனின் சல்பைடு பல்லுறுப்பிகளில் இதுவும் ஒன்றாகும்.
# சாதா உள்ளான்

**சாதா உள்ளான்** என்பது (*common sandpiper*, *Actitis hypoleucos*) உள்ளான் வகையைச் சேர்ந்த பரவலாகக் காணப்படும் நீர்க்கரை பறவையாகும். இது ஒன்றிரண்டு பறவைகளுடன் சேர்ந்து திரியக்கூடியது.
# சாதா உள்ளான்

## விளக்கம்

இப்பறவை சிறு காடையின் பருமன் இருக்கும். வயது வந்த பறவை 18–20 செமீ (7.1–7.9 அங்குலம்) நீளமும், 32–35 செமீ (13–14 அங்குலம்) இறக்கை அகலம் கொண்டது. இதன் அலகு பழுப்பு நிறத்திலும், கால்கள் தெளிவற்ற பழுப்பு நிறத்திலும் இருக்கும். குளிர்காலத்தில் இதன் தோற்றம் பின்வருமாறு மாறுபட்டு காணப்படும்; குளிர்காலத்தில் இதன் தலை சாம்பல் பழுப்பாக ஆழ்ந்த பழுப்பு நிறக்கோடுகளோடு காணப்படும். கண்ணுக்குமேல் அகன்ற வெண் புருவத்தைக் காண இயலும். உடலின் மேற்பகுதி ஆலிவு கலந்த பழுப்பு நிறமாக இருக்கும். பிட்டமும் வாலும் பழுப்பாக வெளி ஓர இறகுகள் வெண்மை கலந்து தோன்றக் காட்சி தரும். உடலின் கீழ்ப்பகுதி வெண்மையாக இருக்கும். மார்பில் மட்டும் கருஞ்சாம்பல் நிறக் கோடுகள் சில அழகு செய்யும். பறக்கும்போது குறுகலான வெள்ளைப் பட்டை இறக்கைகளில் காணப்படுவது கொண்டும், 'ட்டீஇ;ட்டீஇ' எனக் கீறிச் குரலில் கத்திக் கொண்டே பறப்பதைக் கொண்டு இதனை அணையாளம் காணலாம். கோடையில் நிறங்கள் ஆழ்ந்து காணப்படும்.
# சாதா உள்ளான்

## பரவலும் வாழிடமும்

சாதா உள்ளானானது மிதவெப்பமண்டல அயன அயல் மண்டல ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. மேலும் குளிர்காலத்தில் ஆப்பிரிக்கா, தெற்கு ஆசியா, ஆத்திரேலியாவிற்கு வலசை போகிறன்றன. அவை ஏப்ரல் கடைசி வாரம் முதல் மே முதல் வாரம் வரை தங்கள் இனப்பெருக்க காலாத்திற்காக புறப்படுகின்றன.
# சாதா உள்ளான்

## இனப்பெருக்கம்

இவை ஆற்றிடை வெளிகளில் தரையில் கூடு கட்டுகின்றன. அதில் சுமார் நான்கு முட்டைகள் வரை இடும். இவற்றின் முட்டைகள் சிவப்பும் பழுப்புமான புள்ளிகளோடு கூடிய வெளிர் மஞ்சள் நிறத்தில் இருக்கும். அச்சுறுத்தலுள்ளு உள்ளாகும்போது, இளம் பறவைகள் தங்கள் பெற்றோரின் உடலைப் பற்றிக் கொண்டு பாதுகாப்பாக பறந்து செல்லலும்.
# சாதா உள்ளான்

## உணவு

சாதா உள்ளான்கள் தரையில் அல்லது ஆழமற்ற நீரை பார்வையால் உணவு தேடுகின்றன. பூச்சிகள், ஓடுடைய கணுக்காலிகள் மற்றும் பிற முதுகெலும்பிலி உணவாக கொள்கின்றன. பறக்கும்போது பூச்சிகளைக் கூட பிடிக்கலாம்.
# கியூரியம் ஐதராக்சைடு

**கியூரியம் ஐதராக்சைடு** *(Curium hydroxide)* என்பது [Cm(OH)<sub>3</sub>] என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். அளந்தறியக்கூடிய அளவுக்கு கண்டறியப்பட்ட இந்த முதல் கதிரியக்கச் சேர்மம் 1947 ஆம் ஆண்டில் கண்டறியப்பட்டது. ஒரு கியூரியம் அணுவும் மூன்று ஐதராக்சைடு அணுக்களும் சேர்ந்து இச்சேர்மம் உருவாகிறது. முதன்முதலாகக் கண்டுபிடிக்கப்பட்ட கியூரிய சேர்மமும் இதுவேயாகும்.
# கியூரியம் ஐதராக்சைடு

## இதையும் காண்க

- கியூரியம்(III) ஆக்சைடு
# சிறு ஆள்காட்டி குருவி

**சிறு ஆள்காட்டி குருவி** (*little ringed plover*, *Charadrius dubius*) என்பது ஒருவகை ஆள்காட்டிப் பறவையாகும். இப்பறவை காடையைவிட குறைந்த பருமன் உடையது. இது அமைப்பில் ஆள்காட்டி குருவி போன்றது, ஆனால் தோற்றத்தில் உள்ளான் போன்றது. இதன் முதுகு தவிட்டு நிறத்திலும், வயிறு வெள்ளை நிறத்திலும், உருண்டைத் தலையும், புறா அலகு போன்ற தடித்த அலகும், கொண்டது இப்பறவை.
# ஜோனாதன் ஐவ்

## ஆரம்ப கால வாழ்க்கை

ஐவ் பிறந்தது சிங்க்போர்ட், லண்டன். அவரது தந்தை மிடில்செக்ஸ் பாலிடெக்னிக்கில் சொற்பொழிவாற்றிய ஒரு தட்டான். மேலும் ஐவ் தனது தந்தையை பற்றி குறிப்பிடும் போது அவர் ஒரு அற்புதமான கைவினைஞர். அவரது கிறிஸ்துமஸ் பரிசு என்னவெனில் ஒரு நாள் அவருடன் கல்லூரி பட்டறையில் அவரது பணியின்போது உடன் இருப்பது, ஏனெனில் கிறிஸ்துமஸ் இடைவெளியின் போது யாரும் இருக்க மாட்டார்கள், அப்போது நான் என் கனவுகளை அங்கே உருவாக்கிக் கொள்ளலாம். ஐவ் சிங்க்போர்ட் பள்ளியிலும், ஸ்டாபோர்ட்டிலுள்ள வால்டன் உயர் பள்ளியிலும் பயின்றார். அவரது பள்ளிப் படிப்பின் போது, ஐவ் கார்களின் மீது பேரார்வம் கொண்டிருந்தார். அதுவே பின்னாளில் அவரை வடிவமைப்பாளராக மாற்றியது. அவர் பட்டப்படிப்பை வால்டன்லில் முடித்த பிறகு, ராயல் கலைக் கல்லூரியில் உள்ள பாடப்பிரிவை போல் லண்டனில் கார் வடிவமைப்பு படிக்க விரும்பினார். பிறகு அவர் அங்கு நல்லதொரு கற்கும் சூழ்நிலையை உணர்ந்தார். அங்கு உள்ள மாணவர்கள் அனைவரும் கார்களில் வரும் சத்தத்தை வரைவதில் உணர்ந்தார்.  
ஐவ் புதுகாஸ்டில் பாலிடெக்னிக்கில் தொழில்துறை வடிவமைப்பை கற்றார். அது தற்போது நார்த்தம்ப்ரியா பல்கலைக்கழகமாக உள்ளது. மாணவர்கள் உருவாக்கி உள்ள படைப்புகள் குறிப்பாக கேள்விச்சாதனம் வடிவமைப்பு போன்றவை லண்டன் வடிவமைப்பு அருங்காட்சியகத்தில் மக்கள் பார்வைக்காக வைக்கப்பட்டுள்ளது. ஐவ் நினைப்பதை வரைந்து வடிவமைத்துக் காட்டுவதில் ஆர்வமாக இருந்தார். இளம் வயதுக்காரராக இருந்ததால் புதுகாஸ்டிலை விட்டுச் சென்ற பிறகு அவருக்கு எத்துறையில் நிபுணத்துவம் பெறுவது என்று தீர்மானமாக முடுவு செய்ய முடியவில்லை. பல்வேறு வடிவமைப்பு நிபுணர்களைச் சந்தித்த பிறகு இவர் தயாரிப்பு வடிவமைப்பில் ஈர்க்கப்பட்டார். லண்டன் வடிவமைப்பு நிறுவனத்தில் இவருக்கு வேலை கிடைத்தது.இது ராபர்ட்ஸ் வீவர் குழுவினுடையது. மேலும் ஐவ்வின் கல்லூரி ஆதரவாளரும் கூட. ஐவ் கலை பட்டபடிப்பில் 1989 ல் முதல் வகுப்பில் தேர்ச்சி பெற்றார்.  
ஐவ் ஆப்பிள் மாக் கண்டுபிடித்து பற்றி கூறும் போது மாணவராக இருந்த காலத்தில் "கணினிகளுடன் ஒரு உண்மையான பிரச்சனை" ஏற்பட்டு அதுவே ஒரு திருப்பு முனையாக அமைந்தது. மேலும் அவர் தொழில்நுட்பத்தில் திறமையற்றவராக உணர்ந்த அந்தத் தருணத்தில் தான் ஆப்பிள் பயனர் அனுபவம் கணினி வடிவமைப்பில் இருந்து விலகி இருந்ததாக அவர் கருதினார் . மேலும் ஐவ் உள்ளுணர்வு சுட்டி உந்துதல் அமைப்பில் குறிப்பாக ஈர்க்கப்பட்டார்.
# ஜோனாதன் ஐவ்

## வேலை

ராபர்ட் வீவர் உடன் ஒரு வருடத்தைக் கழித்த பிறகு, ஐவ் புதியதாகத் தொடங்கப்பட்ட லண்டன் வடிவமைப்பு நிறுவனமான டான்ஜரின்-ல் பணியில் சேர்ந்தார். அது ஹோச்டன் சதுக்கத்தில் அமைந்திருந்தது. அங்கு தான் ஐவ் பல்வகையான பொருட்களை வடிவமைத்தார். அதில் மைக்ரோவேவ் அடுப்பு, பல்துலக்கி. ஐவ் விரும்பாத, அவரது கொள்கைகளை ஏற்காத ஒரு வாடிக்கையாளரிடம் பணியாற்றுவதால் மகிழ்ச்சியற்று இருந்தார். ஆப்பிள் நிறுவனமும் ஒரு டான்ஜரின்னின் வாடிக்கையாளர் தான். ஐவ் ஒரு ஆலோசகராக ஆப்பிள் நிறுவனத்திற்கு முதல் நிலை பவர்புக் கணிணிக்கு வடிவமைப்பு தந்தார். ஆப்பிள் நிறுவனம் ஐவ்'வை முழு நேர ஊழியராகப் பணியமர்த்த இரண்டு வருடமாக முயன்று தோற்றது.  
ஐவ் ஆப்பிளின் தலைமை தொழில்துறை வடிவமைப்பு ஆலோசகராக ராபர்ட் ப்ருனர் உடன் பணி புரிந்தார். பின் நாளில் 1992 முதல் முழு நேரப் பணியாளராகப் பணியமர்த்தப்பட்டார். அதுமட்டுமல்லாது இரண்டாம் தலைமுறை நியூட்டன், செய்தி திண்டு 110, இவற்றை வடிவமைத்தார். அதுவே ஐவ்வை தைபெய்க்கு முதல் முறையாக அழைத்துச் சென்றது. ஜாப்ஸின் வருகைக்குப் பிறகு, ஐவ் கிட்டத்தட்ட பணியை விட்டு விலகும் நிலைமைக்குத் தள்ளப்பட்டார். ஆனால் ஐவ்வின் மேலதிகாரி ஜான் ருபின்ஸ்டேன் ஆப்பிள் ஒரு புதிய மறுமலர்ச்சியே ஏற்படுத்த போகின்றது என்று எடுத்துக் கூறிய பிறகு அம்முடிவைக் கைவிட்டார்.
# ஜோனாதன் ஐவ்

## சமூகப் பணி

ஐவ் தொண்டு காரணங்களுக்காகச் சாதனங்களை வடிவமைத்துள்ளார், அதில் லேக்க கேமரா ஏலத்தில் விடப்பட்ட போது அதிக தொகை கிடைத்தது, அதுவே உலக சாதனையாகவும் தொகுக்கப்பட்டது. மேலும் எய்ட்ஸ் தொண்டுக்காக வடிவமைக்கப்பட்ட ஜெய்கர்-லீ கல்டுரே கடிகாரம் உலகத்தில் மூன்று தான் உள்ளது.
# ஐரோவாசியா நத்தைக் குத்தி

**ஐரோவாசியா நத்தைக் குத்தி** (*Eurasian stone curlew*) என்பது நத்தைக்குத்தி குடும்பத்தைச் சேர்ந்த ஒரு பறவையாகும். இப்பறவை கௌதாரியைவிட சற்றுப் பெரியதாகவும், தலை தடித்து உருண்டும், ஆள்காட்டி குருவியின் நிறத்தில் இருக்கும். பகலில் சோம்பாரியாக இருக்கும் இப்பறவை மாலை, காலை, இரவு போன்ற நேரங்களில் சுருசுருப்பாக இரைதேடக்கூடியது.
# கியூரியம்(III) ஆக்சைடு

**கியூரியம்(III) ஆக்சைடு** *(Curium(III) oxide)* என்பது Cm<sub>2</sub>O<sub>3</sub> என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். கியூரியம் மற்றும் ஆக்சிசன் சேர்ந்து Cm<sub>2</sub>O<sub>3</sub> , CmO<sub>2</sub> என்ற இரண்டு ஆக்சைடுகள் உருவாகின்றன. CmO<sub>2</sub>, கியூரியம்(IV) ஆக்சைடு என்று அழைக்கப்படுகிறது. இரண்டு ஆக்சைடுகளும் திடப்பொருள்களாகும். இரண்டுமே நீரில் கரையாதவை, ஆனால் கனிம அமிலங்களில் கரைகின்றன. கியூரியம்(III) ஆக்சைடு மட்டுமே பொதுவாக கியூரியம் ஆக்சைடு எனப்படுகிறது.
# கு. திருப்பதி

**கு. திருப்பதி** (ஆகத்து 9, 1930 - செப்டம்பர் 30, 2015) தமிழக அரசியல்வாதி ஆவார்.  
இவர் தமிழ்நாட்டில் மதுரை மாவட்டத்தில் குழந்தைவேல் பிள்ளை - பாப்பாத்தி அம்மாள் ஆகியோருக்கு இரண்டாவது குழந்தையாகப் பிறந்தார். இவர் 1971-இல் நடந்த தமிழ்நாடு சட்டப்பேரவைத் தேர்தலில் திராவிட முன்னேற்ற கழகத்தின் சார்பாக மதுரை மத்தி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினரானார். மதுரையைச் சேர்ந்த இவர் மதுரைக் கல்லூரியில் பொருளாதாரத்தில் இளநிலைப் பட்டம் பெற்று, பின்னர் சென்னை சட்டக் கல்லூரியில் சட்டம் பயின்று பட்டம் பெற்றார். அரசியலுக்கு வரும் முன் வழக்கறிஞராக பணியாற்றினார்.  
செப்டம்பர் 30, 2015-ல் மாலை சுமார் 6.30 மணியளவில் காலமானார். திராவிட முன்னேற்ற கழகத்தின் தலைவர் கலைஞர், கு. திருப்பதி க்கான இரங்கல் செய்தியை முரசொலி பத்திரிகையில் தெரிவித்தார். இவரின் மறைவுக்கு இரங்கல் குறிப்பு தமிழ்நாடு சட்டமன்றத்தில் 21 ஆம் தேதி ஜனவரி மாதம் 2016 ஆம் ஆண்டு பதிவு செய்யப்பட்டது.
# தெக்கினீசியம்(IV) குளோரைடு

**தெக்கினீசியம்(IV) குளோரைடு** *(Technetium(IV) chloride)* என்பது TcCl<sub>4</sub> என்ற மூலக்கூற்று வாய்ப்பாடுடன் உள்ள ஒரு வேதிச் சேர்மமாகும். இது தெக்கினீசியம் மற்றும் குளோரின் தனிமங்கள் சேர்ந்து உருவாகிறது. மற்ற ஆவியாகும் குளோரைடுகளில் இருந்து தெக்கினீசியத்தைப் பிரித்தெடுக்கும் ஒரு முறைகாக ஆய்வுகள் நடைபெற்றபடி உள்ளன. தெக்கினீசியம்(IV) குளோரைடின் கூழ்மக் கரைசல்கள் காமா கதிர்வீச்சுக்கு உட்படுத்தப்பட்டால் அவை தெக்கினீசியம்(VII) அயனிகளாக உருவாகின்றன
# தெக்கினீசியம்(IV) குளோரைடு

## டெக்னீசியம் முக்குளோரைடு

**தெக்கினீசியம் முக்குளோரைடு** முதன்முதலில் 2010 ஆம் ஆண்டில் அறியப்பட்டது. இருதெக்கினீசியம்(III) நான்கசிட்டேட்டு மற்றும் ஐதரசன் குளோரைடு வளிமத்துடன் 300 பாகை வெப்பநிலையில் வினைபுரியும் போது கருப்பு நிறத்திண்மமாக உருவாகிறது. இதில் முக்கோண வடிவ Tc<sub>3</sub>Cl<sub>9</sub> அலகுகள் C<sub>3V</sub> சீரொழுங்குடன் ஒவ்வொரு Tc அணுவும் அடுத்துள்ள இரண்டு Tc அணுக்கள் மற்றும் 5 குளோரைடு ஈனிகளுடன் ஒருங்கிணைந்துள்ளன. Tc-Tc பிணைப்பின் நீளம் 2.44 ஆங்ஸ்டிராம் அலகு ஆகும்
# மறைபொருள் நிலை

**மறைபொருள் நிலை** (*occult*) என்பது "மறைந்திருக்கும் அறிவு" எனப்படும். இது இலத்தீன் சொல்லான *occultus* என்பதாகும், இது "ஒளிவு மறைவான, மறைவான, இரகசியம்" எனும் அர்த்தம் தரும். இது பொதுவான ஆங்கில மொழிப் பாவனையில் "இயல்பு கடந்த அறிவு" எனவும், "அளவிடக் கூடிய அறிவு" என்பதற்கு எதிர்மறையாகவும் பயன்படுத்தப்படுகிறது. இது பொதுவாக அறிவியற் சொல்லாக கருதப்படுகிறது. இச் சொல் சிலவேளைகளில் "சிலருக்கு மட்டுமான" அல்லது "மறைவான வைக்கப்பட்டுள்ள" அறிவு எனக் கருதப்படுகின்றது. ஆனால் மறைபொருள் நிலையாளர்கள் உண்மைக் காரணங்களுக்கு அப்பால் பரந்துள்ள ஆழமான ஆன்மீக உண்மைத்தன்மையையும் பௌதீக அறிவியல்களையும் கற்பதில் ஈடுபடுகின்றார்கள்.
# இருசமபக்க முக்கோணம்

வடிவவியலில் **இருசமபக்க முக்கோணம்** (*isosceles triangle*) என்பது மூன்று பக்கங்களில் எவையேனும் இரண்டு பக்கங்கள் சமநீளமுள்ளவையாகக் கொண்ட முக்கோணமாகும். ஒரு முக்கோணம் இருசமபக்க முக்கோணமாக இருப்பதற்கு அதன் இரண்டு பக்கங்கள் மட்டும் சமநீளமானவையாக இருந்தால் போதுமானது. முக்கோணத்தின் மூன்று பக்கங்களும் சமநீளமானவையாக இருந்தால் அம்முக்கோணம் சமபக்க முக்கோணம் ஆகும். எனவே இருசமபக்க முக்கோணத்தின் சிறப்புவகையாக, சமபக்க முக்கோணத்தக் கருதலாம்.  
இருசமபக்க முக்கோணத் தேற்றத்தின்படி, ஒரு இருசமபக்க முக்கோணத்தில் சமபக்கங்கள் இரண்டிற்கும் எதிரே அமையும் இரு கோணங்களின் அளவுகளும் சமமாகும்.
ஸ்டெயினர்-லெமசு தேற்றத்தின்படி, முக்கோணத்தின் இரண்டு கோண இருசமவெட்டிகள் சமநீளமுள்ளவையாக இருந்தால், அம்முக்கோணமானது இருசமபக்க முக்கோணமாக இருக்கும்.
# இருசமபக்க முக்கோணம்

## சொல்லியல்

இரண்டு பக்கங்கள் மட்டும் சமமானவையாக உள்ள இருசமபக்க முக்கோணத்தில், அச்சமபக்கங்கள் இரண்டும் ’தாங்கிகள்’ அல்லது ’தாங்கு பக்கங்கள்’ எனவும், மூன்றாவது பக்கம் அடிப்பக்கம் எனவும் அழைக்கப்படும். தாங்கு பக்ககளுக்கிடையே அமையும் கோணம் ”உச்சிக்கோணம்” என்றும் அடிப்பக்கத்தை ஒரு கரமாகக் கொண்ட கோணங்கள் இரண்டும் ”அடிக்கோணங்கள்” என்றும் அழைக்கப்படுகின்றன..  
இரண்டு பக்கங்களை மட்டும் சமமானவையாகக் கொண்ட முக்கோணமென யூக்ளிடும், குறைந்தபட்சம் இரண்டு பக்கங்கள் சமமானவையென தற்கால வரையறைகளும் இருசமபக்க முக்கோணத்தை வரையறுக்கின்றன குறைந்தபட்சம் இரண்டு பக்கங்கள் சமமானவையாகக் கொண்டது என்ற வரையறையின்படி, மூன்று பக்கங்களும் சமமாகவுள்ள சமபக்க முக்கோணமானது, இருசமபக்க முக்கோணத்தின் ஒரு சிறப்புவகையாக அமைகிறது. மேலும் சமபக்க முக்கோணத்தில் எந்தவொரு பக்கத்தையும் அடிப்பக்கமாகக் கொள்ளலாம்; தாங்கிகள் என எந்தப்பக்கமும் அழைக்கப்படுவதில்லை.
# இருசமபக்க முக்கோணம்

## சமச்சீர்மை

இரண்டு சமப்பக்கங்கள் மட்டும் கொண்ட இருசமபக்க முக்கோணத்திற்கு ஒரு சமச்சீர் அச்சு உள்ளது. இந்த சமச்சீர் அச்சு முக்கோணத்தின் உச்சிக்கோணத்தின் வழியாகவும் அடிப்பக்கத்தின் நடுப்புள்ளி வழியாகவும் செல்லும்.  
எனவே சமச்சீர் அச்சானது, உச்சிக்கோணத்தின் இருசமவெட்டி, அடிப்பக்கத்தின் நடுக்கோடு, குத்துக்கோடு, அடிப்பக்கத்தின் நடுக்குத்துக்கோடு ஆகிய நான்குடனும் ஒன்றுபடும்
# இருசமபக்க முக்கோணம்

## குறுங்கோண, செங்கோண, விரிகோண முக்கோணம்

ஒரு இருசமபக்க முக்கோணத்தின் உச்சிக்கோணத்தின் அளவைப் பொறுத்துதான் அம்முக்கோணமானது விரிகோண/செங்கோண/குறுங்கோண முக்கோணமாக அமையும். யூக்ளிடிய வடிவவியலில் ஒரு முக்கோணத்தின் மூன்று கோணங்களின் கூடுதல் 180° என்பதால், ஒரு இருசமபக்க முக்கோணத்தின் அடிக்கோணங்கள் விரிகோணங்களாகவோ (>90°) அல்லது செங்கோணங்களாகவோ (90°) இருக்க முடியாது.  
ஒரு முக்கோணத்தின் ஏதேனுமொரு கோணம் விரிகோணம்/செங்கோணமாக இருந்தால், இருந்தால் மட்டுமே, அம்முக்கோணம் விரிகோண/செங்கோண முக்கோணமாகும். அதேபோல ஒரு இருசமபக்க முக்கோணத்தின் உச்சிக்கோணமானது குறுங்கோணம்/ செங்கோணம்/விரிகோணமாக இருந்தால், இருந்தால் மட்டுமே, அம்முக்கோணம் இருசமபக்க விரிகோண முக்கோணம்/இருசமபக்க செங்கோண முக்கோணம்/இருசமபக்க குறுங்கோண முக்கோணமாகும்.
# இருசமபக்க முக்கோணம்

## ஆய்லர் கோடு

ஒரு முக்கோணத்தின் நடுக்கோட்டுச் சந்தி, செங்குத்துச்சந்தி, சுற்றுவட்ட மையம் ஆகிய மூன்று புள்ளிகளும் ஆய்லர் கோட்டின் மீது அமையும்.  
இரண்டு பக்கங்களை மட்டும் சமமாகக்கொண்ட இருசமபக்க முக்கோணத்தில் அதன் சமச்சீர் அச்சும் ஆய்லர் கோடும் ஒன்றாகும்:  
இருசமபக்க முக்கோணத்தின் அடிப்பக்கத்தின் குத்துக்கோடு, நடுக்கோடு, பக்க நடுக்குத்துக்கோடு மூன்றும் அதன் சமச்சீர் அச்சாகவே இருக்கும். என்பதால், அம்முக்கோணத்தின் நடுக்கோட்டுச்சந்தி, செங்குத்துச்சந்தி, சுற்றுவட்ட மையம் மூன்றும் அச்சமச்சீர் அச்சிலேயே அமைகின்றன. எனவே இந்த இருசமபக்க முக்கோணத்தில், சமச்சீர் அச்சுதான் ஆய்லரின் கோடாக உள்ளது.  
உச்சிக்கோணம் குறுங்கோணமாக உள்ள இருசமபக்க முக்கோணத்தின் செங்குத்துச்சந்தி, நடுக்கோட்டுச்சந்தி, சுற்றுவட்ட மையம் மூன்றும் முக்கோணத்தின் உட்புறத்திலும், உச்சிக்கோணம் விரிகோணமாகவுள்ள இருசமபக்க முக்கோணத்தின் நடுக்கோட்டுச்சந்தி முக்கோணத்தின் உட்புறத்திலும், சுற்றுவட்ட மையம் முக்கோணத்தின் வெளிப்புறத்திலும் அமைகின்றன. இருசமபக்க முக்கோணத்தின் உள்வட்டமையம் அம்முக்கோணத்தின் ஆய்லர் கோட்டின் மீதமையும்.
# இருசமபக்க முக்கோணம்

## ஸ்டெயினர் உள்நீள்வட்டம்

ஒரு முக்கோணத்தின் பக்கங்களை அவற்றின் நடுப்புள்ளிகளை முக்கோணத்தின் உட்புறமைமாகத் தொட்டவாறுள்ள நீள்வட்டம் ஸ்டெயினர் உள்நீள்வட்டமாகும்.  
ஒரு இருசமப்பக்க முக்கோணத்தின் தாங்கு பக்கங்கள் அதன் அடிப்பக்கத்தைவிட நீளமானதாக இருந்தால், அம்முக்கோணத்தின் ஸ்டெயினர் உள்நீள்வட்டத்தின் நெட்டச்சானது முக்கோணத்தின் சமச்சீர் அச்சுடன் ஒன்றுபடும். மாறாக, இருசமப்பக்க முக்கோணத்தின் தாங்கு பக்கங்கள் அதன் அடிப்பக்கத்தைவிட சிறியனவாக இருந்தால், அம்முக்கோணத்தின் ஸ்டெயினர் உள்நீள்வட்டத்தின் சிற்றச்சானது முக்கோணத்தின் சமச்சீர் அச்சுடன் ஒன்றுபடும்.
# இருசமபக்க முக்கோணம்

## வாய்ப்பாடுகள்

இருசமபக்க முக்கோணத்தின் சமபக்கங்களின் நீளம் *a* ; அடிப்பக்க நீளம் *b*.  
1. உச்சிக்கோண இருசமவெட்டியின் நீளம் (முக்கோணத்தின் உட்புறமுள்ள நீளம்)
1. அடிப்பக்கத்திற்கு வரையப்பட்ட நடுக்கோட்டின் நீளம்
1. அடிப்பக்கத்திற்கு வரையப்பட்ட குத்துக்கோட்டின்நீளம்
1. அடிப்பக்கத்தின் நடுக்குத்துக்கோட்டின் நீளம் (முக்கோணத்தின் உட்புறமுள்ள நீளம்)  
இந்நான்கும் கீழ்க்காணும் ஒரே வாய்ப்பாடால் பெறப்படுகின்றன:  
:<math>\tfrac{1}{2}\sqrt{4a^2-b^2}.</math>  
*T* -பரப்பளவும், *p* -சுற்றளவும் கொண்ட இருசமபக்க முக்கோணத்திற்கு கீழ்வரும் முடிவு உண்மையாக இருக்கும்.  
:<math>2pb^3 -p^2b^2 + 16T^2 = 0.</math>
# இருசமபக்க முக்கோணம்

## வாய்ப்பாடுகள்

### பரப்பளவு

முக்கோணத்தின் பரப்பளவு காணப் பயன்படும் ஈரோனின் வாய்பாடு:
:<math>T = \sqrt{s(s-a)(s-b)(s-c)},</math>  
முக்கோணத்தின் பக்க நீளங்கள்: *a*, *b*, *c*
அரைச்சுற்றளவு:
:<math>s=\frac{a+b+c}{2}.</math>  
இவ்வாய்பாட்டினை கீழுள்ளவாறு மாற்றியமைக்கலாம்:
:<math>T=\frac{1}{4}\sqrt{(a+b+c)(-a+b+c)(a-b+c)(a+b-c)}</math>
:<math>T=\frac{1}{4}\sqrt{2(a^2 b^2+a^2c^2+b^2c^2)-(a^4+b^4+c^4)}</math>
:<math>T=\frac{1}{4}\sqrt{(a^2+b^2+c^2)^2-2(a^4+b^4+c^4)}</math>
:<math>T=\frac{1}{4}\sqrt{4a^2b^2-(a^2+b^2-c^2)^2}.</math>  
இருசமபக்க முக்கோணத்தின் இரு பக்கங்கள் சமமென்பதால் மேலுள்ள வாய்ப்பாட்டில் *a* = *c* எனப் பதிலிடக் கிடைப்பது:
:<math>T=\frac{1}{4}\sqrt{4a^2b^2-(a^2+b^2-a^2)^2}.</math>
:<math>T=\frac{1}{4}\sqrt{4a^2b^2-b^4}.</math>
:<math>T=\frac{b}{4}\sqrt{4a^2-b^2}.</math>  
பித்தாகரசு தேற்றத்தினைப் பயன்படுத்தியும் இருசமபக்க முக்கோணத்தின் பரப்பளவு காணலாம்.  
இருசமபக்க முக்கோணத்தின் அடிப்பக்கம் *b* , செங்குத்துயரம் *h* , தாங்குபக்க நீளம் *a*.  
பித்தாகரசின் தேற்றப்படி,  
:<math>(b/2)^2+h^2=a^2</math>  
:<math>h=\frac{\sqrt{4a^2-b^2}}{2}</math>  
முக்கோணத்தின் பரப்பளவு:  
:<math>T=\frac{1}{2} \times bh</math>  
இதில் *h* இன் மதிப்பைப் பதிலிட:
:<math>T=\frac{b}{4}\sqrt{4a^2-b^2}.</math>  
இருசமக்க முக்கோணம் அதன் செங்குத்துயரத்தால் இரு சர்வசம செங்கோண முக்கோணங்களாகக் பிரிக்கப்படுகிறது. இருசமபக்க முக்கோணத்தின் உச்சிக்கோணம் (θ) எனில் இந்த இரு செங்கோண முக்கோணங்களின்  
அடிப்பக்க நீளம்:
:<math> a\sin(\frac{\theta}{2})</math>  
செங்குத்துயரம்:
:<math> a\cos(\frac{\theta}{2})</math>  
ஒரு செங்கோணமுக்கோணத்தின் பரப்பளவு:
:<math>T = \frac{1}{2}a\sin\(\frac{\theta}{2}\)a\cos\(\frac{\theta}{2}\)</math>  
எனவே இருசமபக்க முக்கோணத்தின் பரப்பளவு:
:<math>T = a^2\sin\(\frac{\theta}{2}\)\cos\(\frac{\theta}{2}\)</math>  
sin(θ) = 2sin(θ/2)cos(θ/2) என்ற வாய்பாடைப் பயன்படுத்த:
:<math>T=\frac{1}{2}a^2\sin\theta</math>
# இருசமபக்க முக்கோணம்

## இருசமபக்க முக்கோணங்களாகப் பிரித்தல்

*n* ≥ 4 எனில் எந்தவொரு முக்கோணத்தையும் *n* இருசமபக்க முக்கோணங்களாகப் பிரிக்கமுடியும்.  
ஒரு செங்கோண முக்கோணத்தின் செம்பக்கத்தின் நடுக்கோடு, அந்த முக்கோணத்தை இரண்டு இருசமபக்க முக்கோணங்களாகப் பிரிக்கிறது:  
ஏனென்றால், செம்பக்கத்தின் நடுப்புள்ளி செங்கோண முக்கோணத்தின் சுற்றுவட்ட மையமாகும். மேலும் செம்பக்கத்தின் நடுக்கோட்டின் பிரிப்பால் கிடைக்கப்பெற்ற இரண்டு முக்கோணங்களும் சுற்றுவட்ட ஆரத்தை இரு பக்கங்களாகக் கொண்டிருக்கும். எனவே அவை இருசமபக்க முக்கோணங்களாக உள்ளன.  
தங்க முக்கோணம் ஒரு இருசமபக்க முக்கோணம் ஆகும். அதன் சமபக்க நீளத்திற்கும் அடிப்பக்க நீளத்திற்குமுள்ள விகிதம் தங்க விகிதமாக (<math>\varphi = {1 + \sqrt{5} \over 2}.</math>) இருக்கும். மேலும் இம்முக்கோணத்தின் கோணங்கள் 72°, 72°, 36° ஆகவும் அவற்றின் விகிதம் 2:2:1 உள்ளது.  
தங்க முக்கோணத்தை இரண்டு இருசமபக்க முக்கோணங்களாகப் பிரிக்கலாம். ஒரு குறுங்கோண தங்க முக்கோணமாகவும் மற்றொரு விரிகோண தங்க முக்கோணமாகவும் (golden gnomon) பிரிக்கலாம். இந்த விரிகோண இருசமபக்க முக்கோணத்தின் அடிப்பக்கத்திற்கும் தாங்குபக்கத்திற்குமான விகிதம் பொன்விகிதமாக இருக்கும். மேலும் இதன் கோணங்கள் 36°, 36°, 108° ; இவற்றின் விகிதம் 1:1:3 ஆகும்.
# இருசமபக்க முக்கோணம்

## ஏனைய விவரங்கள்

ஒரு முப்படிச் சமன்பாட்டிற்கு இரு சிக்கலெண் தீர்வுகளும் ஒரு மெய்யெண் தீர்வும் கொண்டிருக்கும்போது அத்தீர்வுகளை சிக்கலெண் தளத்தில் குறித்தால் அவை ஒரு இருசமபக்க முக்கோணத்தின் உச்சிகளாக அமைகின்றன. சிக்கலெண் தீர்வுகள் இரண்டும் ஒன்றுக்கொன்று இணையியங்களாகும். எனவே முக்கோணமானது மெய்யச்சைப் பொறுத்து சமச்சீராக இருக்கும். அதாவது முக்கோணத்தின் சமச்சீர் அச்சானது சிக்கலெண் தளத்தின் மெய்யச்சுடன் ஒன்றுபடும்.  
ஒரு சாய்சதுரத்தின் இரு மூலைவிட்டங்களும் சாய்சதுரத்தை இரு சர்வசம இருசமபக்க முக்கோணங்களாகப் பிரிக்கும்.